Nr. L 206/32 De Europæiske Fællesskabers Tidende 1. 9. 95 KOMMISSIONENS FORORDNING (EF) Nr. 2095/95 af 31. august 1995 om fastsættelse af verdensmarkedsprisen for ikke-egreneret bomuld KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Grækenlands tiltrædelse, særlig punkt 3 og 10 i protokol nr. 4 om bomuld, senest ændret ved Rådets forordning (EF) nr. 1553/95 ()), under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (?), særlig artikel 3 og 4, og ud fra følgende betragtninger : Ifølge artikel 3 i forordning (EF) nr. 1554/95 fastsættes der regelmæssigt på grundlag af de konstaterede verdens- markedspriser for egreneret bomuld en verdensmarkeds- pris for ikke-egreneret bomuld under hensyn til det histo- riske forhold mellem den fastlagte verdensmarkedspris for egreneret bomuld og den beregnede pris for ikke-egre- neret bomuld ; dette historiske forhold er blevet fastlagt ved artikel 1, stk. 2, i Kommissionens forordning (EØF) nr. 1201/89 af 3. maj 1989 om gennemførelsesbestem- melser for støtteordningen for bomuld (?), senest ændret ved forordning (EF) nr. 2064/95 (%) ; såfremt verdensmar- kedsprisen ikke kan fastsættes på denne måde, fastlægges den på grundlag af den seneste fastlagte pris ; ifølge artikel 4 i forordning (EF) nr. 1554/95 fastsættes verdensmarkedsprisen for egreneret bomuld for et produkt med visse bestemte kendetegn under hensyn til de højeste udbud og noteringer blandt dem, der anses for at være repræsentative for markedets reelle tendens ; med henblik på denne fastsættelse udarbejdes der et gennem- snit for de udbud og noteringer, der konstateres på en eller flere europæiske børser for et produkt leveret cif en nordeuropæisk havn fra de forskellige leverandørlande, der anses for at være mest repræsentative for den interna- tionale handel ; der kan dog foretages tilpasninger af disse kriterier for fastsættelse af verdensmarkedsprisen for at tage hensyn til forskelle i det leverede produkts kvalitet eller i arten af udbud og noteringer ; disse tilpasninger er fastsat i artikel 2 i forordning (EØF) nr. 1201/89 ; anvendelsen af ovennævnte kriterier medfører at verdens- markedsprisen for ikke-egreneret bomuld fastsættes på nedenstående niveau — UDSTEDT FØLGENDE FORORDNING : Artikel 1 Verdensmarkedsprisen for ikke-egreneret bomuld, jf. artikel 3 i forordning (EF) nr. 1554/95, fastsættes til 37,134 ECU pr. 100 kg. Artikel 2 Denne forordning træder i kraft den 1. september 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 31. august 1995. ()) EFT nr. L 148 af 30. 6. 1995, s. 45. () EFT nr. L 148 af 30. 6. 1995, s. 48. (?) EFT nr. L 123 af 4. 5. 1989, s. 23. () EFT nr. L 204 af 30. 8. 1995, s. 8. På Kommissionens vegne Karel VAN MIERT Medlem af Kommissionen